शासकीय दर से नहीं मिल रही मजदूरी
सारनी | नगर पालिका क्षेत्र के तहत विभिन्न उपक्रमों में कार्य करने वाले श्रमिकों को शासकीय दर पर मजदूरी का भुगतान नहीं हो रहा है। कांग्रेस के नेता प्रतिपक्ष महेंद्र भारती व अन्य पार्षदों ने उक्त आरोप लगाया है। ठेकेदार मजदूरों का आर्थिक शोषण कर रहे हैं। महंगाई के दौर में उन्हें कम मजदूरी का भुगतान किए जाने के कारण उनके सामने आर्थिक संकट आ गया है। कई लोग यहां से पलायन भी कर रहे हैं। पार्षद मो. ताहिर, राजेश डोइफोड़े ने बताया ठेकेदार शोषण कर रहे हैं। कम मजदूरी का भुगतान करते हुए उनके ज्यादा राशि के पत्रक पर अंगूठा या हस्ताक्षर करवा रहा है।
hin_Deva hin_Deva